Peter Skaarup (DF), 2000-04-06:
Jeg er da fuldstændig enig med hr. Knud Erik Hansen i, at vi ikke skal sætte folk i en gabestok.
Det mener jeg heller ikke vi gør ved ærligt og redeligt at møde op her i Folketinget og stille de ændringsforslag, hvor der er nogle personer, som vi ikke mener for nuværende opfylder kriterierne for at blive danske statsborger.
Det er da rimeligt nok, at et folketingsparti har den opfattelse.
Det kan godt være, at vi er uenige om, hvorvidt de skal have statsborgerskab eller ej, men det er rimeligt nok, at vi kan fremføre det synspunkt og vælge dem ud, hvor vi siger, at her er der nogle, der ikke opfylder de kriterier, vi gerne vil sætte.
Her er det så, at jeg synes, at hr. Knud Erik Hansen kommer mig lidt i møde, i hvert fald i forhold til at hr. Knud Erik Hansen og SF åbenbart nu vil arbejde på, at vi kan få de oplysninger, der ligger til grund for, at vi kan stille de ændringsforslag indeholdende, hvem det er, der ikke kan forsørge sig selv, til det lovforslag, vi behandler her i dag.
Og dér vil jeg så godt spørge hr. Knud Erik Hansen: Betyder det, at SF vil støtte de bemærkninger, vi har i vores betænkningsbidrag, hvor vi udtrykker kritik af, at vi ikke kan få de oplysninger? Så vil jeg godt spørge hr. Knud Erik Hansen: Hvordan vil SF arbejde på, at vi fremover kan få de oplysninger, for som hr. Knud Erik Hansen selv har nævnt, så er der nogle partier, der har strikket et kontorcirkulære sammen, og dér er det nødvendigt, at de partier så også finder ud af, hvordan vi får de oplysninger.
Det kan være, at hr. Knud Erik Hansen i sin samtale med fru Dorte Bennedsen kan skaffe de oplysninger til Dansk Folkeparti.
Jamen det burde da være helt åbenlyst, at med hensyn til personer, der har begået kriminalitet, der ikke kan forsørge sig selv, der skylder det offentlige penge, må det da være legalt for et parti herinde, når der står i grundloven, at man skal behandle hver ansøger for sig, at det så stiller ændringsforslag, hvor det siges, at de personer ønsker vi i hvert fald ikke i øjeblikket får dansk statsborgerskab.
Det må da være fuldstændig legitimt. På den måde sætter man ikke folk i en gabestok.
Man siger bare, at grundloven bestemmer, at vi skal bestemme herinde i Folketinget, hvem der skal have dansk indfødsret.
Vi må have lov til for hvert enkelt tilfælde at pege ud og sige: De dér mener vi er gode, og de skal have
dansk indfødsret - ingen problem i det - men de dér mener vi ikke skal have dansk indfødsret.
Man sætter ikke folk i en gabestok på den måde, men man protesterer imod, at vi hvert år giver så mange mennesker, som ikke kan forsørge sig selv, måske ikke engang kan det danske sprog ordentligt, dansk borgerskab, men det vil SF åbenbart være med til.
Men jeg fik ikke svar på, hvordan SF vil følge op på det her og sørge for, at de oplysninger kommer til stede, som vi har brug for, når det gælder at stille ændringsforslag;
det er et demokratisk mindstemål, som SF må kunne opfylde.
Men jeg vil da godt komme med en opfordring til De Konservative og hele Folketinget om at støtte det ændringsforslag, der går ud på, at personer, der skylder penge til det offentlige, heller ikke får statsborgerskab, og jeg vil godt spørge De Konservative, om de vil arbejde for, at de oplysninger, som bl.a. Dansk Folkeparti gerne vil bruge til at kunne stille ændringsforslag om de personer, der ikke kan forsørge sig selv, kommer til stede fremover, så vi kan stille de ændringsforslag, som Folketinget så bagefter selvfølgelig frit tager stilling til.
Det synes jeg ville være rigtigt af De Konservative at arbejde for.
dansk statsborgerskab, hvis man stemmer imod hele lovforslaget.
Men vi synes alligevel, det ville være et rigtigt signal, hvis De Konservative stemte imod og på den måde forhåbentlig på sigt fik trumfet igennem, at regeringen og de partier, der har indgået denne aftale, deler forslaget op, så de, der åbenlyst skal have dansk statsborgerskab, selvfølgelig får det, og de andre ikke får det.